Ponosni smo, da nas imajo za brskalnik,
ki je drugačen.
Nimamo borzne oznake,
ki bi olepševala naše članke.
Nimamo dobička.
Nimamo izstopajočih zvezd,
ki bi se bleščale nekje visoko nad nami.
Ne sklepamo istih poslov,
podpisujemo istih pogodb
in stiskamo istih rok,
kot vsi drugi.
Kar pa nas prav nič ne moti.
Smo pač množica neodvisno mislečih,
goreče neobičajnih ljudi,
ki se stvari lotevajo malo drugače.
Drugim pomeni vrednota znesek pod črto,
za nas pa vrednota pomeni... pač, vrednote.
Ko se tekmeci poskušajo česa polastiti,
poskušamo stvari osvoboditi.
In medtem ko se izdelki in tehnologije
pri večini rojevajo za zaprtimi vrati,
gojimo mi svoje sadove na odprtem,
tako, da so vsem na očeh.
Odgovorni nismo ne delničarju ne lastniku.
Odgovorni smo samo vam.
Vsega tega pa ne počnemo zato, ker bi nas veselilo,
četudi nam je resnično v veliko veselje.
Na ta način delujemo zato,
ker verjamemo, da je tako prav.
Ker smo prepričani, da so načela pred dobičkom.
Ker je poštenost pred tajnostjo
in ker nam družba pomeni več kot interesi podjetij.
Verjamemo, da je za splet treba skrbeti,
ne pa si ga prilaščati.
Da predstavlja dobrino, ki jo je treba negovati,
ne pa jo samo zauživati.
Iskreno verjamemo v inovativnost,
ki v ospredje postavlja uporabnika in njegove želje.
In kar je pri tem najbolj pomembno,
verjamemo v vas.
Verjamemo, da so najboljši brskalnik na svetu
omogočili inženirji, programerji, oblikovalci,
ljudje, kot ste vi sami, ki so darovali
svoj čas, nadarjenost in energijo za ta cilj.
In verjamemo, da bomo skupaj,
s tem ciljem v mislih,
še naprej delovali v korist posameznikov
in korist spleta.
Da bo splet vedno in povsod
služil dobrim namenom.
Mi vsi smo Mozilla Firefox.
Mi nismo samo druge vrste brskalnik.
Mi smo brskalnik, ki spreminja.